stanford-oval/wikipedia huggingface dataset:
กระดูกหักแบบกาเลอัซซี

| กระดูกหักและเคลื่อนแบบกาเลอัซซี |
| --- | --- |

กระดูกหักแบบกาเลอัซซี ปลายลูกศรชี้ส่วนหัวของกระดูกอับนาร์ที่เคลื่อน
สาขาวิชา: ออร์โทพีดิกส์
กระดูกหักแบบกาเลอัซซี (อังกฤษ: Galeazzi fracture) เป็นการหักของส่วนปลายหนึ่งในสามของกระดูกเรดียสพร้อมการเคลื่อนของข้อต่อดิสทอลเรดิโออัลนาร์ การบาดเจ็บนี้ส่งผลรบกวนแกนของปลายแขน อาการมักประกอบด้วยอาการเจ็บและการบวมของเนื้อเยื่อบุที่จุดเกิดกระดูกหัก การวินิจฉัยยืนยันโดยการถ่ายภาพทางรังสีวิทยา การบาดเจ็บนี้อาจเกี่ยวข้องกับภาวะคอมพาร์ตเมนต์ และอาจพบภาวะอัมพาตของเส้นประสาทระหว่างสะดูกส่วนหน้า (Anterior interosseous nerve; AIN) ร่วมด้วย กระนั้นมักไม่วินิจฉัยพบเนื่องจากเส้นประสาทกังกล่าวไม่มีหน้าที่ในการรับรู้ (sensory component) และเป็นเส้นประสาทสั่งการอย่างเดียว การบาดเจ็บของเส้นประสาทนี้สามารถนำไปสู่ภาวะภาวะอัมพาตของกล้ามเนื้อเฟล็กเซอร์พอลลีซิสลองกัส และเฟล็กเซอร์ดีจีทอรัมโพรฟันดันซึ่งควบคุมนิ้วชี้ นำไปสู่การเสียความสามารถในการจีบนิ้วโป้งกับนิ้วชี้เข้าด้วยกัน บางครั้งกระดูกหักแบบกาเลอัซซีอาจพบข้อมือตกร่วมด้วย อันเนื่องมาจากการบาดเจ็บที่เส้นประสาทเรเดียล
การเคลื่อนของส่วนหัวของกระดูกอัลนาร์สามารถไปในทางดอร์ซอล (dorsal; พบมากกว่า) หรือทางวอลาร์ (volar; พบน้อย) ขึ้นอยู่กับกลไกการบาดเจ็บ หากมือข้างที่ล้มลงโดนกำลังกางออก (outstretched) และต้นแขนอยู่ในท่าโพรเนต (pronation) การเคลื่อนจะไปในทิศดอร์ซอล แต่ถ้าต้นแขนอยู่ในท่าซูพายน์ (supination) การเคลื่อนจะไปในทิศวอลาร์
การรักษาดีที่สุดคือการโอเพนรีดักชั่น (open reduction) ที่กระดูกเรเดียส และข้อเรดิโออัลนาร์ส่วนปลาย
ชื่อของกระดูกหักนี้ตั้งตาม รีการ์โด กาเลอัซซี (1866–1952) ศัลยแพทย์ชาวอิตาลีที่สถาบันราชีติซี (Instituto de Rachitici) ในมิลาน ผู้บรรยายการหักของกระดูกนี้ในปี 1934 กระนั้น มีผู้บรรยายถึงการหักของกระดูกนี้ครั้งแรกในปี 1842 โดยคูเพอร์ (Cooper) 92 ปีก่อนหน้า
ดูเพิ่ม

กระดูกหักแบบมอนเตกเกีย
แหล่งข้อมูลอื่น

| --- | --- |
การจำแนกโรค: DICD-10: S52.3 MeSH: 68011885
ทรัพยากรภายนอก: AO Foundation: 22-A2.3
กรมทหารพรานที่ 43

| กรมทหารพรานที่ 43 |
| --- | --- |
กรมทหารพรานที่ 43
ประเทศ:  ไทย
รูปแบบ: กำลังกึ่งทหาร
บทบาท: การยุทธ์เคลื่อนที่ทางอากาศ การสงครามแม่น้ำ รักษาความปลอดภัย การลาดตระเวน ปิดล้อมตรวจค้น ยึดอาวุธปืนและเครื่องกระสุน จัดตั้งหน่วยอาร์มันโด
กำลังรบ: 1,489 นาย (พ.ศ. 2554)
กองบัญชาการ: ค่ายอิงคยุทธบริหาร อำเภอหนองจิก จังหวัดปัตตานี
สมญา: เสือดำ
สีหน่วย:   เขียวอ่อน
วันสถาปนา: 19 มกราคม พ.ศ. 2527
ปฏิบัติการสำคัญ: ความไม่สงบในชายแดนภาคใต้ของประเทศไทย  • เหตุระเบิดที่จังหวัดปัตตานี พ.ศ. 2560
ผู้บังคับบัญชา
ผู้บังคับการปัจจุบัน: พันเอก ปรเมธ ศานุพงศ์​
ผบ. สำคัญ: พันเอก ศานติ ศกุนตนาค
กรมทหารพรานที่ 43 (อักษรย่อ: กรม ทพ. 43; อังกฤษ: 43rd Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่ 5 อำเภอของจังหวัดปัตตานี ดูแลอำเภอโคกโพธิ์ ซึ่งมีกองบัญชาการอยู่ที่ค่ายอิงคยุทธบริหาร อำเภอหนองจิก จังหวัดปัตตานี และมี ​พันเอก ปรเมธ ศานุพงศ์ เป็น ผู้บังคับหน่วยเฉพาะกิจกรมทหารพรานที่ 43
นอกจากนี้ กรมทหารพรานที่ 43 ยังมีหน่วยจักรยานยนต์วิบากเคลื่อนที่เร็ว ภายใต้ชื่อ "อาร์มันโด" (Armando) เพื่อเข้าถึงจุดหมายได้อย่างรวดเร็ว
เหตุการณ์สำคัญ

เดือนพฤศจิกายน พ.ศ. 2557 องค์การเภสัชกรรมได้ทำการมอบชุดยาสามัญประจำบ้าน พร้อมเครื่องอุปโภค บริโภค แก่กรมทหารพรานที่ 43
จากความไม่สงบในชายแดนภาคใต้ของประเทศไทย หน่วยเฉพาะกิจกรมทหารพรานที่ 43 ได้มีส่วนช่วยในการปิดคดีสำคัญ เช่น เหตุระเบิดบิ๊กซี พ.ศ. 2560
วันที่ 10 มกราคม พ.ศ. 2561 ได้เกิดเหตุลอบวางระเบิดเจ้าหน้าที่กองร้อยทหารพรานที่ 4303 หน่วยเฉพาะกิจกรมทหารพรานที่ 43 ขณะลาดตระเวนเส้นทางโดยรถยนต์ ส่งผลให้เจ้าหน้าที่มหารพรานได้รับบาดเจ็บ 9 นาย ซึ่งต่อมา เจ้าหน้าที่ฝ่ายความมั่นคงสามารถจับกุมผู้ร่วมก่อเหตุได้ 2 ราย ในภายหลัง สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อม ให้ผู้ว่าราชการจังหวัดปัตตานี เชิญสิ่งของพระราชทาน มอบแก่ทหารที่ได้รับบาดเจ็บ
ส่วนวันที่ 11 กันยายน ของปีเดียวกัน ได้เกิดเหตุซุ่มโจมตีเจ้าหน้าที่กองร้อยทหารพรานที่ 4303 หน่วยเฉพาะกิจกรมทหารพรานที่ 43 ส่งผลให้เจ้าหน้าที่เสียชีวิต 2 นาย และได้รับบาดเจ็บ 4 นาย จากเหตุการณ์ดังกล่าว หน่วยกำลังร่วมทหาร, ตำรวจ และฝ่ายปกครองพร้อมอาวุธ รวมถึงชุดปฏิบัติการทางน้ำ รวมกว่า 1,000 นาย ได้กระจายกำลังปิดล้อมตรวจค้นอย่างต่อเนื่อง กระทั่งสามารถควบคุมตัวผู้ต้องสงสัยในการก่อเหตุได้ 8 คน และในเดือนพฤศจิกายน จากการซักถาม 1 ในผู้ต้องสงสัย ทำให้เจ้าหน้าที่สามารถยึดกระสุนปืนอาก้าที่ซุกซ่อนไว้ในป่าได้เป็นจำนวนมาก
ปฏิบัติการสำคัญ

ในปี พ.ศ. 2556 เจ้าหน้าที่กรมทหารพรานที่ 43 และทหารนาวิกโยธิน ซึ่งนำโดยนาวาเอก สมเกียรติ ผลประยูร ได้ทำการปิดล้อมเทือกเขาบูโดที่เป็นแหล่งฝึกอาวุธของกองกำลังอาร์เคเค และสามารถตรวจยึดค่ายพักรวม 11 แห่ง พร้อมของกลางจำนวนมาก
ส่วนวันที่ 12 มกราคม พ.ศ. 2562 ได้เกิดเหตุยิงปะทะระหว่างทหารพรานกับกลุ่มก่อความไม่สงบ ซึ่งมีเด็กหญิงถูกลูกหลงได้รับบาดเจ็บ พันเอก หาญพล เพชรม่วง ผู้บังคับการกรมทหารพรานที่ 43 จึงเป็นคนอุ้มออกมา และรีบพาส่งโรงพยาบาล
วันที่ 8 ตุลาคม พ.ศ. 2562 พันตำรวจตรี สิริวิชญ์ ชาญเตชะสิทธิ์ ผู้อำนวยการศูนย์ปฏิบัติการคดีพิเศษจังหวัดชายแดนภาคใต้ กรมสอบสวนคดีพิเศษ (ดีเอสไอ) พร้อมด้วยพันเอก หาญพล เพชรม่วง ผู้บังคับหน่วยเฉพาะกิจกรมทหารพรานที่ 43 ได้นำกำลังเข้าตรวจสอบแหล่งซุกซ่อนอาวุธปืน ณ อำเภอหนองจิก จังหวัดปัตตานี โดยสามารถยึดอาวุธอาก้า, เอ็ม 16 และเครื่องกระสุนเป็นจำนวนมาก
กิจกรรมเพื่อสังคม

เดือนกุมภาพันธ์ พ.ศ. 2561 ทหารพรานหญิง จากกรมทหารพรานที่ 43 ได้ร่วมฉลองเทศกาลตรุษจีน โดยแต่งกายด้วยชุดกี่เพ้า พร้อมมอบการ์ดอวยพร และอั่งเปา ให้แก่ประชาชนในพื้นที่ รวมถึงได้รับการต้อนรับจากประชาชนผู้สูงอายุเชื้อสายจีน
โครงสร้าง

กองร้อยทหารพรานที่ 4301
กองร้อยทหารพรานที่ 4302
กองร้อยทหารพรานที่ 4303 – มีพลยิงเครื่องยิงจรวด
กองร้อยทหารพรานที่ 4304
กองร้อยทหารพรานที่ 4305
กองร้อยทหารพรานที่ 4306
กองร้อยทหารพรานที่ 4307
กองร้อยทหารพรานที่ 4308 – มีทหารพรานประจำศูนย์วิทยุสื่อสาร
กองร้อยทหารพรานที่ 4309 – จับกุมแนวร่วมอาร์เคเคเมื่อปี พ.ศ. 2558
กองร้อยทหารพรานที่ 4310
กองร้อยทหารพรานที่ 4311
กองร้อยทหารพรานที่ 4312
กองร้อยทหารพรานที่ 4313
กองร้อยทหารพรานที่ 4314
กองร้อยทหารพรานที่ 4315
กองร้อยทหารพรานที่ 4316
หมวดทหารพรานหญิง กรมทหารพรานที่ 43
สิ่งสืบทอด

พันเอก หาญพล เพชรม่วง ผู้บังคับการหน่วยเฉพาะกิจ กรมทหารพรานที่ 43 ได้จัดตั้งหน่วยจักรยานยนต์วิบากเคลื่อนที่เร็ว ภายใต้ชื่อ "อาร์มันโด" (Armando แปลว่า นักรบ) เพื่อสนับสนุนหน่วยการรบในการลาดตระเวน และยิงตอบโต้กลุ่มผู้ก่อการร้าย
รางวัลที่ได้รับ

พ.ศ. 2558 : อส.ทพ.หญิง ฟาเดีย ดอมะ ได้รับรางวัลสตรีดีเด่น ด้านการส่งเสริมความมั่นคงของประเทศ ประเภทอาสาสมัคร เนื่องในวันวันสตรีสากล
พ.ศ. 2561 : ชุดคุ้มครองตำบลบางโกระ ได้รับรางวัลจากพลโท พรศักดิ์ พูลสวัสดิ์ แม่ทัพภาคที่ 4
บุคคลที่มีชื่อเสียง

พันเอก หาญพล เพชรม่วง – ผู้บังคับการกรมทหารพรานที่ 43
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เฟิร์สวิน |  | รถลำเลียงพลหุ้มเกราะ |  ไทย |  |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
| นิสสัน นาวารา (หุ้มเกราะ) | – | รถเกราะ |  ญี่ปุ่น | รถกระบะดัดแปลง |
| ฮอนด้า ซีอาร์เอฟ 250 แอล |  | จักรยานยนต์วิบาก |  ญี่ปุ่น | สำหรับหน่วยอาร์มันโด |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| เบลล์ 212 |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| ไทป์ 86 |  | ปืนพกกึ่งอัตโนมัติ | .45 เอซีพี |  สหรัฐ  ไทย | ปืนพกเอ็ม 1911 เอ 1 ที่ผลิตภายใต้ใบอนุญาต |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| อาก้า |  | ปืนเล็กยาวจู่โจม | 7.62×39 มม. เอ็ม 43 |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
| ปืนเล็กยาวจู่โจมไทป์ 56 | – | ปืนเล็กยาวจู่โจม | 7.62×39 มม. |  จีน | เป็นกรมที่มีปืนเล็กยาวจู่โจมไทป์ 56 มากที่สุดในกองกำลังทหารพรานจังหวัดชายแดนภาคใต้ |
| ไม่ทราบ | – | เครื่องยิงจรวด |  |  |  |
แหล่งข้อมูลอื่น

เว็บไซต์ทางการ
กรมทหารพรานที่ 43 ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กระดูกสะบ้าหัก

| กระดูกสะบ้าหัก |
| --- | --- |
ชื่ออื่น: ลูกสะบ้าหัก, ลูกสะบ้าแตก

กระดูกสะบ้าหัก ภาพถ่ายเอ็กซ์เรย์มุมมองลาเทอรอล (lateral view)
สาขาวิชา: ออร์โทพีดิกส์
อาการ: หน้าข้อเข่าปวด, บวม, ฟกช้ำ
ภาวะแทรกซ้อน: การบาดเจ็บของกระดูกทีเบีย, ฟีเมอร์ หรือ เส้นเอ็นข้อเข่า
ประเภท: Stable, displaced, comminuted, open
สาเหตุ: การบาดเจ็บเข้าที่ด้านหน้าของเข่า
วิธีวินิจฉัย: ตามอาการ, ยืนยันโดยใช้เอ็กซ์เรย์
โรคอื่นที่คล้ายกัน: กระดูกสะบ้าแบ่งเป็นสองส่วน
การรักษา: คาสต์, สปลินท์, ผ่าตัด
พยากรณ์โรค: โดยทั่วไปดีหากได้รับการรักษา
ความชุก: ~ 1% ของกรดดูกหักทั้งหมด
กระดูกสะบ้าหัก (อังกฤษ: patella fracture) เป็นการหักของลูกสะบ้า อาการอาจรวมถึงการเจ็บ, บวม และฟกช้ำ ที่บริเวณหน้าข้อเข่า ในบางรายอาจเดินไม่ได้ อาการแทรกซ้อนอาจรวมถึงการบาดเจ็บของกระดูกทีเบีย, ฟีเมอร์ หรือ เส้นเอ็นข้อเข่า
โดยทั่วไปกระดูกสะบ้าหักมักเกิดจากการการกระทบกระทั่งอย่างรุนแรงเข้าที่หน้าเข่า หรือการล้มเอาเข่าลง กระดูกสะบ้ายังสามารถแตกได้โดยอ้อม เช่น การหดรัดโดยฉับพลันของ กล้ามเนื้อคว็อดไดรเส็ปส์ในเขาสามารถดึงรั้งกระดูกสะบ้าให้แตกได้ การวินิจฉัยทำได้จากอาการแสดงและยืนยันโดยใช้เอ็กซ์เรย์ ส่วนในเด็กอาจจำเป็นต้องใช่เอ็มอาร์ไอ
การรักษาอาจต้องใช้การผ่าตัดหรือไม่ก็ได้ ขึ้นอยู่กับชนิดของการหัก การหักที่ไม่มีการเลื่อน (Undisplaced fracture) มักใช้การรักษาโดยทำคาสต์ แม้ในบางรายที่มีการเลื่อน (displaced fractures) ก็สามารุรักษาด้วยการทำคาสต์ตราบใดก็ตามที่ผู้ป่วยสามารถยืนขาออกได้โดยไม่ต้องมีผู้ให้ความช่วยเหลือ โดยปกติแล้วจะทำการบังคับให้ขาไม่ขยับ (immobilized) และคาอยู่ในท่าขาตรงเป็นเวลาสามสัปดาห์แรก จากนั้นจึงอนุญาตให้สามารถงอข้อเข่าเพิ่มขึ้นโดยเพิ่มองศาไปเรื่อย ๆ การหักรูปแบบอื่นโดยทั่วไปมักต้องผ่าตัด
กระดูกสะบ้าหักคิดเป็นราว 1% ของกรณีกระดูกหักทั้งหมด พบในเพศขายมากกว่าเพศหญิง และในวัยกลางคนมากที่สุด พยากรณ์โรคหลังได้รับการรักษาโดยทั่วไปดี
อาการและอาการแสดง

กระดูกสะบ้าหักมักเกิดขึ้นจามหลังประวัติการบาดเจ็บและมักมาด้วยอาการบวม ปวด หรือฟกช้ำของเข่า และมักไม่สามารถทั้งงอและยืดข้อเข่าได้ อาการเจ็บปวดจะเป็นหนักขึ้นเมื่อผู้ป่วยพยายามยืน และบางรายอาจไม่สามารถเดินได้ อาการปวดยังเป็นหนักขึ้นได้จากการนั่งต่อกันเป็นเวลานาน สามารรู้สึกได้ถึงความเสียหายในลูกสะบ้าที่รู้สึกเจ็บร่วม (painful defect) และสามารถมีเลือดคั่งในข้อร่วมได้
อาการและอาการแสดง > อาการแทรกซ้อน

อาการแทรกซ้อนอาจรวมถึงการบาดเจ็บของกระดูกทีเบีย, ฟีเมอร์ หรือ เส้นเอ็นข้อเข่า ในระยะยาว เข่าอาจไม่ฟื้นคืนระยะการเคลื่อนไหวได้เท่าปกติ อาการเจ็บอาจคงอยู่ต่อไป และเพิ่มความเสี่ยงในการเกิดไขข้อกระดูกอักเสบที่ข้อเข่า ในกรณีที่มีแผลเปิด เช่นใน กระดูกหักแบบเปิด อาการแทรกซ้อนอาจรวมถึงความเสี่ยงติดเชื้อ, กระดูกที่หักไม่สามารถเชื่อมกันได้ หรือเกิดออสทีโอเน็กครอสิส
ประเภท

กระดูกสะบ้าสามารถหักได้หลายทางขึ้นอยู่กับรูปแบบการบาดเจ็บ และสามารถหัออกเป็นสองชิ้นหรือมากกว่า รูปแบบการแตกรวมถึง แบบทรานสเวิร์ส (transverse) ซึ่งเป็นรูปแบบที่พบบ่อยที่สุด มีลักษณะรอยแตกเส้นเดียว แบบอื่น ๆ คือ มาร์จินอล (marginal), ออสทีโอคอนดรอล (osteochondral) และแบบ เวอร์ทิคอล (vertical) ซึ่งพบได้น้อย หรือ สเตลเลต (stellate) ที่ซึ่งมีการบีบอัดโดยตรงทำให้เกิดแบบแผนเฉาพะของกระดูกที่แตกละเอียด  การแตกของกระดูกสะบ้ายังสามารถจัดประเภทอีกเป็นแบบที่มีการเคลื่อน (displaced) ที่ซึ่งปลายที่แตกของกระดูกไม่อยู่ในร่องในรอยและมีการแยกออกมากกว่า 2 เซนติเมตร กับแบบไม่มีการเคลื่อน (undisplaced) และแบบอยู่กับที่ (stable) ที่ซึ่งชิ้นของกระดูกยังคงอยู่ติดกัน ในกรรีที่ชิ้นส่วนกระดูกสะบ้ายื่นออกมาจากผิวหนัง จะเรียกว่าการหักแบบเปิด (open patella fracture) ส่วนแบบที่ผิวหนังยังคงอยู่ปกติจะเรียกว่าแบบปิด
แบบทรานสเวิร์ส (Transverse fracture of patella)
แบบแตกละเอียด (Comminuted fracture of patella)
แบบออสทีโอคอนดรอล (Osteochondral fracture of patella)
แบบเวอร์ทิคอล (Vertical patella fracture)
กรมทหารพรานที่ 41

| กรมทหารพรานที่ 41 |
| --- | --- |
กรมทหารพรานที่ 41
ประเทศ:  ไทย
รูปแบบ: กำลังกึ่งทหาร
บทบาท: การยุทธ์เคลื่อนที่ทางอากาศ การสงครามภูเขา การสงครามแม่น้ำ การสงครามโดรน รักษาความปลอดภัย ปิดล้อมตรวจค้น ยึดอาวุธยุทโธปกรณ์ ให้การฝึกกำลังประจำถิ่น และกำลังประชาชน
กำลังรบ: 1,489 นาย (พ.ศ. 2554)
กองบัญชาการ: ค่ายวังพญา อำเภอรามัน จังหวัดยะลา
สีหน่วย:   ฟ้า
วันสถาปนา: 19 มกราคม พ.ศ. 2529
ปฏิบัติการสำคัญ: การก่อการกำเริบคอมมิวนิสต์ในประเทศมาเลเซีย ความไม่สงบในชายแดนภาคใต้ของประเทศไทย
ผู้บังคับบัญชา
ผู้บังคับการปัจจุบัน: พันเอก พงศกร แสงกุล
ผบ. สำคัญ: พันเอก คมกฤช รัตนฉายา พันเอก พิเชษฐ์ ชุติเดโช พันเอก ชลัช ศรีวิเชียร พันเอก สิทธิศักดิ์ เจนบรรจง
ผ้าพันคอของกรมทหารพรานที่ 41
อาร์มของกรมทหารพรานที่ 41
กรมทหารพรานที่ 41 (อักษรย่อ: กรม ทพ. 41; อังกฤษ: 41st Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ รับผิดชอบพื้นที่จังหวัดยะลา ดูแลอำเภอรามัน ซึ่งมีกองบัญชาการอยู่ที่ค่ายวังพญา อำเภอรามัน จังหวัดยะลา และมี พันเอก พงศกร แสงกุล เป็นผู้บังคับหน่วยเฉพาะกิจกรมทหารพรานที่ 41
นอกจากนี้ กรมทหารพรานที่ 41 ยังได้เปิดค่ายแบล็คไลอ้อน (Black Lion) ดำเนินการฝึกอาสาสมัครทหารพรานหญิง เพื่อเป็นกำลังเสริมแก่ทหารพรานชาย ทั้งการใช้อาวุธ, ช่วยเหลือผู้ได้รับบาดเจ็บและผู้ป่วย ตลอดจนทำหน้าที่ปิดล้อมตรวจค้นในเหตุการณ์ที่มีผู้หญิง
เหตุการณ์สำคัญ

กรมทหารพรานที่ 41 ได้รับการก่อตั้งเมื่อปี พ.ศ. 2529 ซึ่งแปรสภาพมาจากกรมอาสาสมัครทหารพรานที่ 4503 โดยมีภารกิจในช่วงแรกคือการปราบโจรจีนคอมมิวนิสต์มลายา (จคม.) และขบวนการโจรก่อการร้าย (ขจก.)
เดือนสิงหาคม พ.ศ. 2560 หน่วยเฉพาะกิจกรมทหารพรานที่ 41 ได้มีการปรับแผนทางยุทธวิธีให้เป็นแบบเชิงรุก หลังจากได้รับข้อมูลข่าวแจ้งเตือนการก่อเหตุครั้งใหญ่ ในความไม่สงบในชายแดนภาคใต้ของประเทศไทย
ปฏิบัติการสำคัญ

เดือนมิถุนายน พ.ศ. 2560 เจ้าหน้าที่ทหารพราน กรมทหารพรานที่ 41 ได้ใช้ความพยายามในการเจรจาให้ผู้ต้องหาตามหมายจับคดีความมั่นคงมอบตัว ซึ่งภรรยาของผู้ต้องหาได้ช่วยเกลี้ยกล่อมให้มอบตัว แต่ไม่เป็นผล ครั้นเมื่อเจ้าหน้าที่ทำการปิดล้อม ได้เกิดการปะทะกัน กระทั่งมีการวิสามัญ
จากเหตุการณ์ดังกล่าว ชาวบ้านและเครือญาติของผู้เสียชีวิตต่างเข้าใจการปฏิบัติหน้าที่ของเจ้าหน้าที่ นอกจากนี้ หน่วยเฉพาะกิจกรมทหารพรานที่ 41 ยังได้ช่วยเหลือซ่อมแซมบ้านที่เสียหายจากการปะทะตามหลักมนุษยธรรม
ส่วนในเดือนธันวาคม ของปีเดียวกัน ได้เกิดเหตุยิงและลอบวางเพลิงรถทัวร์ บนทางหลวงแผ่นดินหมายเลข 410 จนได้รับความเสียหายทั้งคัน ทางกรมทหารพรานที่ 41, กรมทหารพรานที่ 43 และชุดสืบสวนตำรวจภูธรยะลา จึงทำการจับกุมผู้ต้องหาจำนวน 20 คน จากการสอบสวน ผู้ต้องหาบางคนให้การสารภาพว่าถูกสั่งการให้ปฏิบัติการ เพื่อทำลายเศรษฐกิจในจังหวัดชายแดนภาคใต้
การฝึกอบรม

เดือนกุมภาพันธ์ พ.ศ. 2561 มูลนิธิฮิลาลอะห์มัร ศูนย์ปฏิบัติการอำเภอรามัน ยล.1 ได้ให้การฝึกการเคลื่อนย้ายผู้บาดเจ็บภาวะฉุกเฉินและการดูแลผู้บาดเจ็บเบื้องต้น แก่ทหารใหม่ ของกรมทหารพรานที่ 41
กิจกรรมเพื่อสังคม

วันที่ 8 มกราคม พ.ศ. 2557 กรมทหารพรานที่ 41 ได้จัดกิจกรรมวันเด็กแห่งชาติ ร่วมกับส่วนราชการในพื้นที่ เพื่อให้เด็กได้เรียนรู้การเข้าสังคม และห่างไกลยาเสพติด
นอกจากนี้ หน่วยเฉพาะกิจกรมทหารพรานที่ 41 ได้นำทหารพรานหญิงดำเนินกิจกรรมมอบดอกกุหลาบ ในวันวาเลนไทน์ของทุกปี เพื่อแสดงออกถึงความรัก ความห่วงใย และความปรารถนาดีแก่ประชาชนในพื้นที่
ช่วงปี พ.ศ. 2560 กรมทหารพรานที่ 41 ได้ทำการตั้งด่านตรวจเป็นลวดลายการ์ตูน เช่น เฮลโลคิตตี, โดราเอมอน, เทเลทับบีส์, หมีพูห์, ป๊อปอาย และแอ็งกรีเบิดส์ ประมาณ 20 ด่านทั่วอำเภอรามัน จังหวัดยะลา เพื่อลดภาพลักษณ์ความรุนแรง
ส่วนในเดือนพฤษภาคม พ.ศ. 2560 พันเอก สิทธิศักดิ์ เจนบรรจง ผู้บังคับการหน่วยเฉพาะกิจกรมทหารพรานที่ 41 ได้มอบสิ่งของสนับสนุนช่วงเดือนรอมฎอนจำนวนกว่า 3,000 ชุด แก่ผู้นำศาสนา เพื่อนำไปแจกจ่ายแก่ประชาชนที่นับถือศาสนาอิสลาม
และในเดือนกันยายน ของปีดังกล่าว หน่วยเฉพาะกิจกรมทหารพรานที่ 41 ได้ร่วมกับกลุ่มเครือข่ายพัฒนา เพื่อยกระดับรายได้และคุณภาพชีวิตของประชาชนในพื้นที่ รวมถึงในเดือนตุลาคม ของปีเดียวกัน กรมทหารพรานที่ 41 ได้เป็นเจ้าภาพทอดกฐินสามัคคี เพื่อนำปัจจัยมาสร้างพระอุโบสถ ที่วัดรังสิตาวาส อำเภอรามัน จังหวัดยะลา รวมถึงมีการจัดกำลังพลให้บริการน้ำดื่ม และบริการด้านการแพทย์ แก่ประชาชนที่ร่วมทอดกฐิน
โครงสร้าง

กองร้อยทหารพรานที่ 4101
กองร้อยทหารพรานที่ 4102
กองร้อยทหารพรานที่ 4103
กองร้อยทหารพรานที่ 4104
กองร้อยทหารพรานที่ 4105 – ถูกลอบวางระเบิดรถกระบะเสียชีวิต 11 นายเมื่อปี พ.ศ. 2550
กองร้อยทหารพรานที่ 4106
กองร้อยทหารพรานที่ 4107
กองร้อยทหารพรานที่ 4108
กองร้อยทหารพรานที่ 4109 – เปิดแผนพิทักษ์บูโดเมื่อปี พ.ศ. 2556
กองร้อยทหารพรานที่ 4110
กองร้อยทหารพรานที่ 4111
กองร้อยทหารพรานที่ 4112
กองร้อยทหารพรานที่ 4113
กองร้อยทหารพรานที่ 4114 – ร่วมอำนวยการจับกุมคดียาเสพติดล็อตใหญ่เมื่อปี พ.ศ. 2562
กองร้อยทหารพรานที่ 4115
กองร้อยทหารพรานที่ 4116
หมวดทหารพรานหญิง กรมทหารพรานที่ 41
สิ่งสืบทอด

พันเอก สิทธิศักดิ์ เจนบรรจง ผู้บังคับหน่วยเฉพาะกิจกรมทหารพรานที่ 41 ได้ให้การสนับสนุนการใช้อากาศยานไร้คนขับ (โดรน) ในภารกิจด้านความมั่นคง รวมถึงมีความต้องการเพิ่มขีดความสามารถให้แก่โดรน ในการตัดสัญญาณระเบิดไม่ให้ทำงาน หรือสั่งให้ระเบิดทำงานได้เอง เพื่อเป็นการทุ่นแรงในการลาดตระเวนของกำลังพล
วันที่ 19 มกราคม พ.ศ. 2561 พลโท ปิยวัฒน์ นาควานิช แม่ทัพภาคที่ 4 ได้ทำหน้าที่เป็นประธานในพิธีวันคล้ายวันสถาปนากรมทหารพรานที่ 41 โดยมีพลตำรวจตรี กฤษฎา แก้วจันดี ผู้บังคับการตำรวจภูธรจังหวัดยะลา มาร่วมเป็นเกียรติ และมอบทุนการศึกษาแก่นักเรียน
บุคคลที่มีชื่อเสียง

พันเอก คมกฤช รัตนฉายา – อดีตผู้บังคับการกรมทหารพรานที่ 41
พันเอก สิทธิศักดิ์ เจนบรรจง (ผู้การโต, ผู้การสิงโต) – ผู้บังคับหน่วยเฉพาะกิจกรมทหารพรานที่ 41
ยุทโธปกรณ์ > ยานพาหนะภาคพื้นดิน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| รีวา เอพีซี |  | รถลำเลียงพลหุ้มเกราะ |  แอฟริกาใต้ |  |
| ฮัมวี |  | รถเกราะขนาดเล็ก/รถอเนกประสงค์ขนาดเล็ก |  สหรัฐ |  |
| โตโยต้า ไฮลักซ์ |  | รถกระบะ |  ญี่ปุ่น |  |
| อีซูซุ ดีแมคซ์ |  | รถกระบะ |  ญี่ปุ่น |  |
| ไม่ทราบ | – | จักรยานยนต์ |  ญี่ปุ่น |  |
ยุทโธปกรณ์ > อากาศยาน

| รุ่น | ภาพ | ประเภท | ที่มา | หมายเหตุ |
| --- | --- | --- | --- | --- |
| ยูเอช-1 ไอระควอย |  | เฮลิคอปเตอร์อเนกประสงค์ |  สหรัฐ | อนุมัติการใช้โดยกองทัพบกไทย |
| เรฟเวน |  | อากาศยานไร้คนขับ |  สหรัฐ | ช่วยสนับสนุนกำลังพลในการลาดตระเวน (อยู่ระหว่างโครงการ) |
ยุทโธปกรณ์ > อาวุธเล็ก

| ชื่อ | ภาพ | ประเภท | ขนาดลำกล้อง | ที่มา | หมายเหตุ |
| --- | --- | --- | --- | --- | --- |
| กล็อก 19 เจน 4 |  | ปืนพกกึ่งอัตโนมัติ | 9×19 มม. พาราเบลลัม |  ออสเตรีย |  |
| เอ็ม 16 เอ 1 |  | ปืนเล็กยาวจู่โจม | 5.56×45 มม. นาโต |  สหรัฐ |  |
| เอ็ม 4 เอ 1 คาร์ไบน์ |  | ปืนเล็กยาวจู่โจม | 5.56×45 มม. นาโต |  สหรัฐ | ใช้ในหน่วยรบพิเศษ บางกระบอกมีชุดอุปกรณ์โซปมอดติดตั้ง |
| เอชเค 33 |  | ปืนเล็กยาวจู่โจม | 5.56×45 มม. นาโต |  เยอรมนี  ไทย |  |
| ไอเอ็มไอ ทาวอร์ เอกซ์ 95 |  | บุลพัป | 5.56×45 มม. นาโต |  อิสราเอล |  |
| เออาร์-เอ็ม11เอฟ | – | ปืนเล็กยาวจู่โจม | 5.56×45 มม. |  บัลแกเรีย |  |
| ปืนเล็กยาวจู่โจมไทป์ 56 |  | ปืนเล็กยาวจู่โจม | 7.62×39 มม. |  จีน |  |
| อาก้า |  | ปืนเล็กยาวจู่โจม | 7.62×39 มม. เอ็ม 43 |  สหภาพโซเวียต | ได้มาจากผู้ก่อการร้ายคอมมิวนิสต์ (ผกค.) |
| เอเค 104 |  | คาร์บิน | 7.62×39 มม. |  รัสเซีย | กรมส่งกำลังบำรุงทหารบกจัดหาจากสหพันธรัฐรัสเซีย |
| เรมิงตัน 1100 |  | ปืนลูกซองกึ่งอัตโนมัติ | ลูกซองขนาด 12 |  สหรัฐ |  |
| ปืนกลเอ็ม 60 |  | ปืนกลเอนกประสงค์ | 7.62×51 มม. นาโต |  สหรัฐ |  |
| ไม่ทราบ | – | เครื่องยิงจรวด |  |  |  |
แหล่งข้อมูลอื่น

เว็บไซต์ทางการ
กรมทหารพรานที่ 41 ที่เฟซบุ๊ก
เมืองงามชายแดนใต้ ที่เฟซบุ๊ก
| ด ค กกองกำลังทหารพรานจังหวัดชายแดนภาคใต้ |
| --- | --- |
กองกำลังหลัก:  กรมทหารพรานที่ 41  กรมทหารพรานที่ 42  กรมทหารพรานที่ 43  กรมทหารพรานที่ 44  กรมทหารพรานที่ 45  กรมทหารพรานที่ 46  กรมทหารพรานที่ 47  กรมทหารพรานที่ 48  กรมทหารพรานที่ 49 
กองกำลังทดแทน:  หน่วยเฉพาะกิจกรมทหารพรานที่ 10  หน่วยเฉพาะกิจกรมทหารพรานที่ 20  หน่วยเฉพาะกิจกรมทหารพรานที่ 30
กรดไขมันโอเมกา-6

ระวังสับสนกับ กรดไขมันทรานส์ หรือ กรดไขมันโอเมกา-3
โครงสร้างเคมีของกรดลิโนเลอิก ซึ่งเป็นกรดไขมันโอเมกา-6 สามัญที่พบในเมล็ดถั่ว เมล็ดพืช และน้ำมันพืช
กรดไขมันโอเมกา-6 
(อังกฤษ: Omega-6 fatty acid, ω-6 fatty acid, n-6 fatty acids )
เป็นหมู่กรดไขมันไม่อิ่มตัวมีพันธะคู่หลายคู่ (polyunsaturated fatty acid) ที่มีพันธะคู่สุดท้ายระหว่างคาร์บอนกับคาร์บอนในตำแหน่ง n-6 เหมือนกัน (คือตำแหน่งที่ 6 นับจากปลายที่เป็นเมทิล [methyl])
สมาชิกของหมู่นี้อาจมีผลสนับสนุนการอักเสบ (pro-inflammatory) หรือต้านการอักเสบ (anti-inflammatory) ก็ได้
ผลทางชีวภาพของกรดไขมันโอเมกา-6 โดยมากเกิดในระหว่างและหลังการออกกำลังกายที่สนับสนุนการเติบโต และระหว่างกระบวนการอักเสบเป็นลำดับ (inflammatory cascade) เพื่อยุติความเสียหายต่อเซลล์และสนับสนุนให้ซ่อมแซมเซลล์ โดยกรดจะแปลงเป็นโมเลกุลส่งสัญญาณ คือ ไอโคซานอยด์ (eicosanoid) ที่เข้ายึดกับหน่วยรับซึ่งพบที่เซลล์เนื้อเยื่อต่าง ๆ ทั่วร่างกาย
ชีวะเคมี

กรดลิโนเลอิก (18:2, n−6) ซึ่งเป็นกรดไขมันโอเมกา-6 มีโซ่สั้นสุด จัดเป็นกรดไขมันจำเป็นอย่างหนึ่ง เพราะร่างกายมนุษย์ไม่สามารถสังเคราะห์ได้
เซลล์ของสัตว์เลี้ยงลูกด้วยนมไม่มีเอนไซม์ omega-3 desaturase และดังนั้น จึงไม่สามารถแปลงกรดไขมันโอเมกา-6 ให้เป็นกรดไขมันโอเมกา-3 ได้
โดยกรดไขมันทั้งสองนี้ ทำหน้าที่แข่งกันเป็นซับสเตรตของเอนไซม์เดียวกัน ๆ
ซึ่งแสดงความสำคัญของอัตราส่วนระหว่างกรดไขมันโอเมกา-3 กับโอเมกา-6 ที่ทานในอาหาร
กรดไขมันโอเมกา-6 เป็นสารตั้งต้น (precursor) ของ endocannabinoid, lipoxins และไอโคซานอยด์บางชนิด
งานวิจัยทางแพทย์ในมนุษย์พบสหสัมพันธ์ (แม้จะไม่ได้แสดงเหตุ) ระหว่างการทานกรดไขมันโอเมกา-6 จากน้ำมันพืชกับโรค
แต่งานวิจัยทางชีวเคมีได้สรุปว่ามลพิษทางอากาศ, โลหะหนัก, การสูบบุหรี่, การได้รับควันบุหรี่, lipopolysaccharides, การเหม็นหืนของลิพิด (โดยหลักจากผลิตภัณฑ์น้ำมันพืช ถั่วคั่ว และเมล็ดพืชที่มีไขมมันมากคั่ว) และสารพิษภายนอกอื่น ๆ
เป็นตัวก่อกระบวนการตอบสนองเป็นการอักเสบ (inflammatory response) ที่ทำให้เซลล์แสดงออกเอนไซม์ COX-2
แล้วผลิตอย่างชั่วคราวซึ่งโพรสตาแกลนดินที่สนับสนุนการอักเสบ โดยผลิตจากกรดอะราคิโดนิก (arachidonic acid) เพื่อส่งสัญญาณให้ระบบภูมิคุ้มกันรู้ว่ามีเซลล์เสีหาย
แล้วในที่สุดก็จะผลิตโมเลกุลต้านการอักเสบ (เช่น lipoxins และ prostacyclin) ในระยะสิ้นสุด (resolution) ของการอักเสบ
เภสัชวิทยา

การแปลงกรดอะราคิโดนิก (20:4n-6) ที่เยื่อหุ้มเซลล์ไปเป็นโพรสตาแกลนดินและ leukotriene eicosanoids ในระหว่างกระบวนการอักเสบเป็นลำดับ (inflammatory cascade) จึงให้เป้าหมายต่าง ๆ มากมายสำหรับยาเพื่อขัดขวางกระบวนการอักเสบของโรคต่าง ๆ รวมทั้งโรคหลอดเลือดแดงแข็ง
โรคหืด ข้ออักเสบ โรคหลอดเลือด (vascular disease) ภาวะหลอดเลือดมีลิ่มเลือด (thrombosis) กระบวนการอักเสบเนื่องกับภูมิคุ้มกัน และการงอกขยายเนื้องอก
อันตรกิริยาเชิงแข่งกันกับกรดไขมันโอเมกา-3 จะมีผลต่อการเก็บ การนำไปใช้ การเแปลง และฤทธิ์ของสารตั้นต้นไอโคซานอยด์ที่เป็นกรดไขมันโอเมกา-3 และโอเมกา-6